== Aktive fodboldkarriere ==
Bill Shankly startede sin aktive fodboldkarriere i [[Cronberry Eglinton]] og [[Glenbuck Cherrypickers]]. Her spillede han en masse kampe i diverse skotske ungdomsrækker. Hans professionelle fodboldkarriere startede for alvor i [[1932]], hvor en scout fra [[Carlisle United F.C.|Carlisle United]] opdagede hvilket talent den unge Shankly besad. Han skrev herefter kontrakt med klubben. Bill Shankly og Carlisles samarbejde blev dog en kort fornøjelse, da Bill Shankly efter blot 16 kampe blev solgt til [[Preston North End F.C.|Preston North End]]. Købsprisen skulle angiveligt blot have været £500. I Preston begyndte Shanklys karriere for alvor at tage form. Han spillede en masse førsteholdskampe, og i 1938 fik han ligeledes sin debut for [[Skotlands fodboldlandshold|Skotlands landshold]]. I hans debut vandt skotterne 1-0 over [[Englands fodboldlandshold|England]]. Han spillede yderligere fire kampe for det skotske landshold det følgende år, og Shankly var generelt ved at nærme sig sin fodboldkarrieres højdepunkt, men så udbrød [[2. verdenskrig]]. Shankly deltog ikke selv i krigen, men i stedet prøvede han at blive ved med at spille fodbold. I krigsårene var Shankly blandt andet med til at vinde [[Wartime Cup]] med Preston. [[Wartime Cup]] var en fodboldturnering der blev spillet i krigsårene, og finalen blev spillet på selveste [[Wembley Stadium (1923)|Wembley Stadium]]. Bill Shankly spillede også for andre klubber end Preston i krigsårene. Her kan blandt andet nævnes: [[Northampton Town F.C.|Northampton]], [[Arsenal F.C.|Arsenal]], [[Cardiff City F.C.|Cardiff City]], [[Bolton Wanderers F.C.|Bolton Wanderers]], [[Luton Town F.C.|Luton Town]] og ikke mindst [[Liverpool F.C.]] Efter krigens afslutning forsatte Bill Shankly sin karriere i Preston, men på dette tidspunkt var han blevet 33 år gammel og hans karriere var ved at være færdig. [[2. verdenskrig]] havde desværre taget en masse gode år fra Bill Shanklys karriere. Blandt Bill Shanklys højdepunkter i hans aktive karriere kan blandt andet nævnes, at han to gange var med til at spille sig i [[FA Cup]]-finalen. Her tabte Preston i [[1937]], men vandt året efter.
Organisationer